
RAPORT DE SPECIALITATE
Privind modificarea Organigramei şi Statului de Funcții al Spitalului Clinic Municipal de Urgență Timişoara



           Având în vedere referatul de aprobare a proiectului de hotărâre nr. E-_______________ a serviciului RUNOS al Spitalului Clinic Municipal de Urgenta Timişoara și Proiectul de hotărâre privind modificarea Organigramei şi Statului de Funcții al Spitalului,
Precizăm ca in urma analizei activității desfășurate, a indicatorilor, încadrarea cu personal, încadrarea în bugetul de venituri și cheltuieli pe anul 2022 precum și în normativul aprobat conform Ordinului MS Nr.1224/2010, am constatat că sunt necesare unele modificări ale Statului de Funcții care să reflecte situația actuală și să asigure rezolvarea unor disfuncționalități în desfășurarea activității. 
Astfel, propunem:

Suplimentarea numărului de posturi aprobate, cu următoarele posturi:

1. în cadrul Secţiei ORL, 1 post de medic specialist, pentru introducerea acestuia în contractul cu Casa Judeţeană de Asigurări de Sănătate Timiş în vederea decontării serviciilor medicale efectuate de SCMUT. În prezent există un post de medic specialist în cadrul Compartimentului Acustico Vestibular, compartiment existent în cadrul Secţiei ORL, serviciile medicale realizate în cadrul acestui compartiment nu pot fi decontate distinct decât prin serviciile medicale realizate în cadrul secţiei.
 
1. în cadrul Secţiei Clinice ATI I, cu 3 (trei) posturi de medici specialişti ATI şi 3(trei) posturi de asistenţi medicali din care 1 (unu) post de asistent medical principal cu studii superioare şi 2(două) posturi de asistent medical principal PL, 3(trei) posturi de infirmieră şi 2 (două) posturi de brancardier. Necesitatea suplimentării  în cadrul Secţiei de ATI cu posturile menţionate anterior este justificată de faptul că activitatea în cadrul acestei secţii este multiplă şi complexă având ca scop efectuarea îngrijirilor medicale a pacienţilor în stare gravă şi pentru asigurarea continuităţii activităţii medicale în locaţii pavilionare.

1. [bookmark: _Hlk46214175][bookmark: _Hlk8641343]în cadrul Blocului Operator V Obstetrică-Ginecologie, cu 1(unu) post cu normă întreagă de asistent medical principal cu PL pentru Sala de operaţii nr. 3 care s-a pus în funcţiune în anul 2021, 1 (unu) post cu normă întreagă de asistent medical principal cu PL pentru activitatea din Staţia de Sterilizare, 1 (unu) post de infirmieră şi un post de brancardier necesari pentru asigurarea continuităţii activitătii medicale din Sala de operaţie nr. 3 deschisă in anul 2021, şi 1 (unu) post de registrator medical principal necesar pentru efectuarea statisticii medicale din cadrul blocului operator.

1. în cadrul Serviciului Financiar, 1(unu) post cu normă întreagă de economist specialist IA cu S, absolut necesar deoarece a crescut foarte mult volumul activităţii în cadrul serviciului, prin creşterea numărului de situaţii financiare solicitate de organele abilitate pe centre de cost şi surse de finanţare, creşterea numărului operaţiunilor de control financiar preventiv pe anumite categorii de cheltuieli.

1. în cadrul Serviciului Managementul Calităţii, 2(două) posturi cu normă întreagă de consilier I, absolut necesare deoarece a crescut foarte mult volumul activităţii în cadrul serviciului, întrucât la momentul actual SCMUT este supus ciclului 2 de acreditare care implică întocmirea şi revizuirea tuturor procedurilor operaţionale care se utilizează în cadrul unitătii noastre. Totodată activitatea  Serviciului de Management al Calităţii constă în raportarea tuturor evenimentelor adverse în sistemul CaPeSaRo, monitorizarea procesului de implementare a Sistemului de Management al Calităţii serviciilor de Sănatate şi siguranţă a pacientului.

1. în cadrul Secţiei de Neonatologie, 3(trei) posturi cu normă întreagă de asistent medical principal cu PL şi a 3(trei) posturi de infirmieră datorită creşterii substanţiale a numărului de naşteri şi a specificului activităţii desfăşurate, numărul zilelor de concediu de odihnă prevăzut în legislaţie este mai mare decât în alte activităţi, ceea ce conduce la creşterea numărului personalului încadrat în vederea asigurării continuităţii activităţii medicale. 

1. în cadrul Biroului Juridic suplimentarea cu 2(două) posturi de consilier juridic IA, precum şi transformarea acestuia în Serviciu Juridic şi Contencios Administrativ, având în vedere creşterea volumului de muncă precum şi  diversificarea activităţi prin creşterea numărului de cauze în instanţă, implicarea şi participarea  la toate comisiile din cadrul SCMUT, acordarea de consultanţă cu caracter juridic tuturor compartimentelor funcţionale la solicitarea acestora. Avizarea din punct de vedere juridic a tuturor actelor, contractelor, redactarea acţiunilor depuse la instanţele de judecată, prezentarea în faţa notarilor publici, orice activitate care derivă din mandate definitivarea şi investirea sentinţelor irevocabile şi transmiterea lor către Birouri de Executori Judecătoreşti.

1. în cadrul Laboratorului de Radiologie şi Imagistică, 2 (două) posturi de medic specialist în specialitatea radiologie şi imagistică medicală, întrucât în cadrul laboratorului se va extinde activitatea prin dotarea  acestuia, cu aparatură de înaltă performanţă 2(doua) echipamente Computer Tomograf şi Echipament de Rezonanţă Magnetică, ceea ce conduce la creşterea adresabilitătii pacienţilor către unitatea noastră şi creşterea numărului de servicii medicale furnizate şi decontate prin sistemul asigurărilor sociale de sănătate.

1. în cadrul Laboratorului de Radiologie şi Imagistică - Compartiment de Medicină Nucleară, 2(două) posturi de medic specialist de medicină nucleară în vederea realizării de servicii medicale prin punerea în funcţiune a platformei radiologice PETCT care este un echipament medical de înaltă performanţă achiziţionat de către SCMUT în anul 2021, prin Programul Operaţional Infrastructură Mare- POIM.

Suplimentarea de posturi solicitate se încadrează în bugetul de venituri și cheltuieli pe anul 2022.


1. Transformarea unor posturi vacante în statul de funcţii, după cum urmează: 
1.  Un post de muncitor calificat din cadrul Serviciului Tehnic se transformă in post de referent IA care va funcţiona în cadrul Serviciului Administrativ; un post de muncitor necalificat din cadrul Serviciului Aprovizionare Transport se transformă  în post de magaziner I în cadrul aceluiaşi serviciu, solicităm acest lucru datorită gradului mare de dispersie a locaţiilor în care îşi desfăşoară activitatea Secţiile SCMUT şi anume 13 (treisprezece) locaţii, fiind necesară monitorizarea lucrărilor de întreţinere şi a unor servicii auxiliare pentru buna desfăşurare a activităţii unităţii noastre.



1. în cadrul Serviciului RUNOS, transformarea a 1(unu) post de Referent IA cu studii medii în Referent de Specialitate I cu studii superioare, absolut necesar deoarece a crescut foarte mult volumul activităţii în cadrul serviciului, prin creşterea numărului de rezidenţi(avem 932 rezidenţi), respectiv a numărului total de personal. Menţionăm că dinamica de personal este în creştere, se pensionează tot mai mulţi dintre angajaţii spitalului, de aceea am organizat multiple proceduri de angajare pentru a asigura continuitatea activităţii medicale, mai ales în contextul pandemic actual. Precizăm deasemenea că gestionarea numărului mare de personal în special a medicilor rezidenţi este foarte dificilă, având în vedere cresterea cerinţelor impuse de legislaţia actuală privind curricula şcolară,  schimbările de stagii, delegări/detaşări, sporuri diferite aplicate la salariu etc. 

1. Transformarea Biroului Juridic în Serviciu Juridic şi Contencios Administrativ precum şi transformarea postului de şef birou în şef serviciu juridic IA, având în vedere creşterea volumului de muncă precum şi  diversificarea activităţii prin creşterea numărului de cauze în instanţă, implicarea şi participarea  la toate comisiile din cadrul SCMUT, acordarea de consultanţă cu caracter juridic tuturor compartimentelor funcţionale la solicitarea acestora. Avizarea din punct de vedere juridic a tuturor actelor, contractelor, redactarea acţiunilor depuse la instanţele de judecată, prezentarea în faţa notarilor publici, orice activitate care derivă din mandate definitivarea şi investirea sentinţelor irevocabile şi transmiterea lor către Birouri de Executori Judecătoreşti. 

1. Reorganizarea Serviciului de Achiziţii Publice Contractare şi Informatică, în Serviciul de Achiziţii Publice şi Contracte şi înfiinţarea Serviciului de Informatică şi transformarea unui post de analist I în şef  serviciu acest lucru fiind necesar datorită cerinţelor crescute de informatizare a sistemului medical (prescrierea tratamentului medical de la distanţă, electronic, obtinerea electronică a documentaţiei necesare managementului pacientului prin eliminaraea pasilor consumatori de timp, monitorizarea electronică a administrării tratamentului, ceea ce implică reacţionarea promptă a inginerilor IT, multiplelor solicitări din partea secţiilor pentru asigurarea condiţiilor optime de desfăşurare a activitatii.


1.  Înfiinţarea în cadrul Laboratorului Clinic de Radiologie, a unui Compartiment de Medicină Nucleară în vederea realizării de servicii medicale prin punerea în funcţiune a platformei radiologice PETCT care este un echipament medical de înaltă performanţă achiziţionat de către SCMUT în anul 2021, prin Programul Operaţional Infrastructură Mare- POIM.

Având în vedere prevederile legale expuse în prezentul raport, apreciem că proiectul de hotărâre Modificarea statului de funcții prin creșterea numărului de posturi şi transformarea altor posturi, conform structurilor existente precum şi modificarea organigramei îndeplinesc condițiile pentru a fi supuse dezbaterii și aprobării plenului consiliului local.

